గాలె: టాలీవుడ్ ప్రముఖ దర్శకుడు రాజమౌళి శ్రీలంకలో సందడి చేశారు. అక్కడి ప్రముఖ క్రికెట్ స్టేడియంలలో ఒకటైన గాలెలో స్థానిక తమిళ క్రికెటర్లతో కలిసి క్రికెట్ ఆడి ఎంజాయ్ చేశారు. ఈ వివరాలను ఆయనే స్వయంగా తన ట్విటర్ ఖాతా ద్వారా వెల్లడించారు. వారితో క్రికెట్ ఆడడం తనకు చాలా ఆనందాన్ని ఇచ్చిందని, సరదాగా కూడా ఉందని పేర్కొంటూ వారితో కలిసి తీసుకున్న ఫొటోలను పోస్ట్ చేశారు. బాహుబలి-2  సినిమా తర్వాత రాజమౌళి దృష్టి ప్రస్తుతం మహాభారతంపై ఉందని వార్తలు షికారు చేస్తున్నాయి. ఈ స్క్రిప్టు విషయంలో ఆయన బిజీగా ఉన్నట్టు పుకార్లు వినిపిస్తున్నాయి. అయితే మహాభారతాన్ని తెరకెక్కించే ఉద్దేశం తనకు లేదని రాజమౌళి ఇప్పటికే స్పష్టం చేశారు. అయితే మహేశ్ బాబుతో కలిసి ఓ సినిమాను ప్లాన్ చేస్తున్నట్టు టాలీవుడ్ తాజా వార్త.
gaale: tollivood pramukha darsakudu rajamouli srilankalo sandadi chesaru. akkadi pramukha cricket stadiyamlalo okataina gaalelo sthaanika tamila chricketarlatho kalisi cricket aadi enjay chesaru. ee vivaraalanu aayane swayamgaa tana twiter khata dwara velladinchaaru. vaaritho cricket aadadam tanaku chala aanandaanni ichindani, saradaagaa kuudaa undani perkontu vaaritho kalisi teesukunna photolanu post chesaru. bahubali-2  sinima tarvaata rajamouli drushti prastutam mahaabhaaratampai undani vaartalu shikaru chestunnayi. ee scriptu vishayamlo aayana bijiga unnattu pukaarlu vinipistunnaayi. ayithe mahaabhaarataanni terakekkinche uddesam tanaku ledani rajamouli ippatike spashtam chesaru. ayithe mahesh babutho kalisi oo sinimaanu plan chestunnattu tollivood taja vaarta.